Sompa tee

Sompa tee on tänav Tallinnas Pirita linnaosas Lepiku asumis.

Sompa tee algab Kloostrimetsa teelt, on põhja-lõunasuunaline ja umbes 1 kilomeeter pikk. Sompa teelt algavad Merikanni tänav, Täpiku tänav, Lumiku tänav, Päevakoera tänav ja Öölase tänav. Sompa tee lõpeb umbtänavana ja kõik hargnevad tänavad on umbtänavad, Lepiku asumi teistele tänavatele sealt ei pääse.

Sompa tee on hoonestatud valdavalt eramutega. Säilinud on osa 19. sajandi teise poole ja 20. sajandi esimese poole hoonestust, mida on tihendatud 1990. aastate lõpus ja 2000. aastate alguses kehtestatud detailplaneeringute alusel ehitatud elamutega. Sompa tee vanim hoone on Sompa tee 6 elamu 1860. aastast.Ehitisregister. Hoone 101007366 Sompa tee lõpus on ka üks kahekorruseline korterelamu (arhitektid Mattias Agabus, Eero Endjärv ja Illimar Truverk).

Sompa tee ja Metsakalmistu vahel, Kalmistu kraavi ääres kulgeb üks Pirita linnaosa haljaskoridoridest, mis linnaosa üldplaneeringu järgi tuleb säilitada.Pirita linnaosa üldplaneeringu tekstiline osa. Tallinna Linnavolikogu 17. septembri 2009 otsuse nr 179 Lisa 1

Sompa teel asub Kloostrimetsa puukool. Kinnistutel Sompa tee 8 ja Sompa tee 33 asuvaid aedu on tõstetud esile kui kõige liigirikkama puittaimede koguga aedu Tallinnas.Heldur Sander, Jüri Elliku, Alar Läänelaid, Vaike Reisner, Ülo Reisner, Mart Rohtla, Marina Šestakov. Urban trees of Tallinn, Estonia.  Proceedings of the Estonian Academy of Sciences – Biology, Ecology. Vol 52, No 4

Sompa tee on nime saanud 19. septembril 1958 endise Sompa talu järgi.Robert Nerman, Leho Lõhmus. Tallinna asumid ja ametlikud kohanimed. Tallinn: Tallinna Linnaplaneerimise Amet, 2013Robert Nerman. Lepiku küla. Pirita. 01.10.2005 

Viited

Kategooria:Pirita linnaosa tänavad